GiliGold/VAD_KnessetCorpus huggingface dataset:
מרגנית לוי: הצעת החוק מדברת על זה שככלל, האמצעי הטכנולוגי יהיה אמצעי שמעביר גם קול וגם תמונה בו זמנית.
מרגנית לוי: במידה וזה לא מתאפשר ומדובר על אמצעי של קול בלבד, זה יהיה טעון הסכמת האסיר או העצור, בהתאם לעניין.
איתן גינזבורג: תודה רבה מרגנית.
איתן גינזבורג: נעבור להצעת חוק הארכת תקופות ודחיית מועדים בענייני הליכי מס.
- דדון: אולי תסיים את הדיון בהצעת החוק?
איתן גינזבורג: לא עדיף שנצביע על כולן ביחד?
ארבל אסטרחן: לא, אלו שלוש הצבעות.
איתן גינזבורג: לא?
איתן גינזבורג: שלוש הצבעות?
איתן גינזבורג: טוב, אז נצביע על החוק הזה.
איתן גינזבורג: מי בעד מתן הפטור לחוק קיום דיונים באמצעים טכנולוגיים?
איתן גינזבורג: שמונה.
איתן גינזבורג: אחד.
איתן גינזבורג: בעד מתן פטור מחובת הנחה להצעת החוק – 8
איתן גינזבורג: הצעת החוק הזאת קיבלה פטור.
איתן גינזבורג: משרד האוצר, לילי אור.
אלכס קושניר: רגע, איתן, יש לי שאלה.
אלכס קושניר: אני ביקשתי רשות דיבור לגבי החוקים.
אלכס קושניר: מתי זה קורה?
אלכס קושניר: לגבי החוקים, לפחות לגבי החוק האחרון.
איתן גינזבורג: אני אתן לך.
איתן גינזבורג: בבקשה, גברת אור.
לילי אור: שלום לכולם.
לילי אור: מדובר בחוק שנועד להסדיר הארכת תקופות של הליכים שמנהלים נישומים מול רשות המיסים.
לילי אור: זאת הצעת חוק ממשלתית שבאה להחליף תקנות שעת חירום (נגיף הקורונה החדש) (דחיית תקופות בענייני הליכי מס), התש"ף
לילי אור: –2020, שפורסמו ב-27 במרץ 2020.
לילי אור: התקנות האלה פוקעות עוד החודש.
לילי אור: הדחיפות של החוק נובעת קודם כל מזה שזה מחליף תקנות שעת חירום שעומדות לפקוע, וגם מכך שיש בהן מועדי דיווח שלא הוארכו במסגרת תקנות שעת חירום והם רלוונטיים בקרוב – חלקם בחודש מאי, חלקם ביוני.
לילי אור: אנחנו רוצים לתת לגורמים הרלוונטיים את הוודאות שהם מקבלים את הדחייה הזאת בהקדם.
מיקי לוי: תפרטי בבקשה באיזה סעיפי דחייה מדובר.
מיקי לוי: למשל, מס רכישה, אני יודע שלבקשתי נדחה, נדמה לי ב-71 יום.
מיקי לוי: אז תפרטי על איזה דחיות מדובר בבקשה.
לילי אור: בהצעת החוק כולה?
מיקי לוי: אם אתה יכולה, בחמישה-שישה סעיפים המהותיים.
לילי אור: ההצעה מטפלת בהמון חוקים שונים מתחומי מיסים.
לילי אור: אני אגיד שהיא מטפלת רק בעניינים פרוצדורליים, בהליכים עצמם, כמו הגשת הסגות, מענה על ההסגות, הגשת עררים וכיוצא באלה.
לילי אור: פקודת מס הכנסה, מיסי מקרקעין, פקודת מכס, מגוון חוקים.
מיקי לוי: כמה מס רכישה, ל-72 יום?
מיקי לוי: את יודעת?
לילי אור: פרק א' לחוק קיבל את אותה ההארכה.
לילי אור: יש פה תקופה, שהיא התקופה הקובעת, מה-22 במרץ ועד ה-31 במאי, שלא באה במניין הימים.
מיקי לוי: זה לא מספיק, אבל בסדר, גם זה משהו.
איתן גינזבורג: עוד מישהו רוצה להתייחס לגברת אור?
איתן גינזבורג: תודה, לילי.
איתן גינזבורג: אני אעבור להצבעה.
איתן גינזבורג: מי בעד מתן פטור לחוק הארכת תקופות ודחיית מועדים בענייני הליכי מס?
איתן גינזבורג: תשעה.
איתן גינזבורג: בעד מתן פטור מחובת הגשה להצעת החוק – 9
איתן גינזבורג: הפטור התקבל.
איתן גינזבורג: הצעת חוק לייעול אכיפה והפיקוח העירוניים ברשויות המקומיות.
איתן גינזבורג: ניתן קודם כל להם לדבר.
איתן גינזבורג: נציג המשרד לביטחון פנים, גל גלילי.
גל גלילי: בוקר טוב ליושב-ראש ולחברי הוועדה.
גל גלילי: מדובר בהצעת חוק להארכת תוקף הוראות השעה של חוק לייעול האכיפה והפיקוח העירוניים ברשויות המקומיות.
גל גלילי: תוקף החוק עתיד לפוג ב-16 ביוני.
גל גלילי: הוא הוארך אוטומטית מכוח חוק יסוד: הכנסת, עם התפזרות הכנסת ה-22, וב-16 הוא עתיד לפוג, ומכאן הדחיפות.
איתן גינזבורג: מתי הוא עתיד לפוג?
גל גלילי: ב-16 ביוני.
איתן גינזבורג: בעוד שבועיים.
אלכס קושניר: אדוני היושב-ראש, אני נוטה להסכים אתך לגבי שני החוקים הראשונים שהצבענו עליהם, כי הם באמת מטפלים בנושא הקורונה, למרות שגם שם, לקבל חוק עם 40 עמודים דברי הסבר חצי שעה לפני תחילת הוועדה, לפי דעתי זה קצת לא סביר שאנחנו נוכל ברצינות להתייחס אליו.
אלכס קושניר: ולכן אפשר היה אולי לדחות את פתיחת הוועדה הזאת בשעה כדי שנוכל לקרוא את זה, וטיפ-טיפה להבין יותר.
אלכס קושניר: אבל החוק השלישי בכלל לא מדבר על קורונה.
אלכס קושניר: החוק השלישי מדבר על הארכת הוראת שעה שקיימת לפי דעתי כבר מ-2015.
אלכס קושניר: ולכן כאן אני באמת לא רואה שום צורך לתת פטור מחובת ההנחה.
אלכס קושניר: זה גם סוג של מידתיות שאנחנו צריכים לבנות מול הממשלה.
אלכס קושניר: הרי פה בוועדת הכנסת אנחנו לא חותמת גומי, ולא כל דבר אפשר להביא לפה כלאחר יד לפטור מחובת הנחה.
אלכס קושניר: איתן, לכן אני מבקש גם ממך לשקול שוב אם כדאי להעלות את הנושא הזה לפטור מחובת הנחה, כי הרי זה בטוח לא קשור לקורונה בשום צורה.
גל גלילי: אפשר להתייחס בבקשה?
מיקי לוי: א', אני מבקש לדעת את עמדת המשטרה.
מיקי לוי: אדוני היושב-ראש, זהו מס שהוא איננו מחייב.
מיקי לוי: בימים האלה, שהעסקים קורסים – ואני כבר לא מדבר על משקי הבית, שגם עליהם מוטל מס ביטחון – על העסקים מוטל מס שמירה פעם נוספת.
מיקי לוי: ההוראה הזו הייתה בהוראת שעה.
מיקי לוי: בפעם הקודמת הכנסת לא הסכימה להאריך את זה ולעשות את זה כחוק קבוע.
מיקי לוי: מה שסוכם, שאנחנו נבחן את זה.
מיקי לוי: המס הזה, שמוטל על העסקים ועל משקי הבית, לתפיסת העולם שלי – והייתי קצת בצד השני – הוא לא מחייב המציאות.
מיקי לוי: הם לא בדיוק מקבלים את השירותים מאותן 2.5 ניידות שנמצאות בכל מקום.
מיקי לוי: אומרת פה נציגת המשרד לביטחון פנים שהיא מבקשת, אבל אני לא יודע מה עמדת המשטרה.
מיקי לוי: אני לא שומע מה עמדת השלטון המקומי.
מיקי לוי: השלטון המקומי רוצה כסף, זה ברור, אבל המגזר העסקי, שאנחנו הורגים אותו, הממשלה הזו הורגת אותו – רק היום פתחתי את העיתונים וחשכו עיני.
מיקי לוי: אתם רוצים להאריך את המס הזה בשנה וחצי.
מיקי לוי: והשאלה הנשאלת היא למה?
מיקי לוי: למה שנה וחצי?
מיקי לוי: עוד פעם, אל תגידי לי עכשיו חוקי חירום, זמן חירום וקורונה.
איתן גינזבורג: לא, אלו לא חוקי חירום.
גל גלילי: אני אשמח להתייחס להערות של אדוני.
מיקי לוי: רגע, בבקשה, אל תקטעי אותי.
מיקי לוי: תשמעי מה שיש לי להגיד לכם.
מיקי לוי: בכנסת ה-20 הייתה הארכה עם התחייבות לבחון מחדש את כל המס הזה, מס השמירה הזה.
מיקי לוי: על משק בית מוטלים 20 שקלים, 30 שקלים.
מיקי לוי: יש כאלה שזה קשה להם, אבל הרוב לא סופרים.
מיקי לוי: אבל למגזר העסקי, שמשלם אלפים, זה נורא ואיום.
מיקי לוי: זה נורא ואיום.
מיקי לוי: ולכן אדוני, אם כבר נכנסנו לאיזושהי מגבלת זמן, כשיש בקשה להארכה, ההארכה הזו לא צריכה להיות לשנה וחצי.
מיקי לוי: בסדר, בואו ניקח את זה לחצי שנה - - -
איתן גינזבורג: מיקי, יהיה על זה דיון בוועדת הפנים.
איתן גינזבורג: יהיה על זה דיון.
איתן גינזבורג: אנחנו לא דנים בחוק עכשיו.
מיקי לוי: אני פונה גם אליה.
מיקי לוי: כל ההבאה הזו לשנה וחצי היא חטא.
מיקי לוי: היא חטא.
מיקי לוי: ולכן, גם בוועדה אנחנו נילחם בזה, לא נעשה לזה חיים קלים.
מיקי לוי: כל המגזר העסקי קורס, ואתם מביאים עוד פעם במסגרת דיון חירום פטור מחובת הנחה לשנה וחצי.
מיקי לוי: אם היית מביאה לחצי שנה, והיית אומרת לי בעוד חצי שנה – ניקח חצי שנה, עכשיו יש זמן, נקיים דיונים, נבחן את זה, הייתי מצביע.
מיקי לוי: ולכן, לא רק שאנחנו נתנגד, נילחם בזה.
מיקי לוי: אני מצפה מכל חבריי פה כבר עכשיו להפיל את החוק הזה.
מיקי לוי: אתם מטילים על המגזר העסקי עוד ועוד מיסים, וזה אסון.
איתן גינזבורג: סליחה רגע, מיקי.
איתן גינזבורג: גל, יש לי שאלה.
איתן גינזבורג: הצעת החוק הזו היא על פקחים מסייעים לשיטור העירוני, או על אגרת השמירה?
מיקי לוי: על השיטור העירוני.
איתן גינזבורג: שנייה, סליחה רגע.
איתן גינזבורג: אנחנו לא שומעים אותך, את במיוט.
איתן גינזבורג: אני לא שומע, את במיוט.
גל גלילי: ביקשתי שיפתחו לי.
גל גלילי: תודה.
גל גלילי: אני אתייחס.
גל גלילי: אני אתייחס להערות של שני חברי הכנסת שהעירו.
גל גלילי: לעניין ההערה של חבר הכנסת מיקי לוי, יש פה כנראה איזשהו ערבוב.
גל גלילי: זה לא הוראת השעה - - -
איתן גינזבורג: זהו, זה רק מפקחים מסייעים.
גל גלילי: - - זו הוראת השעה של הסמכויות, החוק לייעול האכיפה והפיקוח העירוניים ברשויות המקומיות.
גל גלילי: לשאלתך, כמובן שהמשטרה תומכת.
גל גלילי: מבחינת יו"ר מרכז השלטון והמועצות האזוריות, הם תמכו בהפיכת הוראת השעה להוראת קבע.
מיקי לוי: בטח, הם רוצים מיסים.
גל גלילי: אני יודעת שזה לא הדיון המהותי - - - ואני אתייחס.
איתן גינזבורג: גל, תעצרי שנייה.
איתן גינזבורג: האם החוק הזה הוא חוק שבא להסדיר את המוסד שנקרא פקח מסייע בשיטור עירוני, או שזה החוק שבא לאפשר ולאשר את גביית אגרת השמירה ברשויות המקומיות?
גל גלילי: לא, זה החוק של הסמכויות, אגרת השמירה זה חוק אחר.
איתן גינזבורג: מיקי, כל הנאום היפה שאמרת בכלל לא רלוונטי, מכיוון שהחוק הזה, כמו שאני הערכתי מההתחלה, הוא חוק שבא לתת לפקחים העירוניים ברשויות מקומיות שבהן יש שיטור משולב - - -
בועז טופורובסקי: לתת דוחות.
איתן גינזבורג: לא, לא לתת דוחות.
איתן גינזבורג: אתה פשוט לא מכיר את החיים האלה.
איתן גינזבורג: במצב שבו יש שיטור משולב שבו יכולים להיות פקח ושוטר באותו רכב, והפקח הוא פקח מסייע, יש לו סמכות מיוחדת, זה לא פקח עירוני רגיל, אז החוק הזה בא לדבר על זה.
איתן גינזבורג: הוא לא בא לדבר בכלל על כל נושא אגרת השמירה, זה חוק אחר לגמרי וזה לא החוק שמדובר עליו פה.
אלכס קושניר: שתתייחס למה שאני אמרתי.
איתן גינזבורג: אני רוצה להתייחס לגבי זה, היא לא צריכה להתייחס לזה.
גל גלילי: ההתייחסות להערה השנייה - - -
איתן גינזבורג: שנייה, גל.
איתן גינזבורג: לגבי ההערה שלא מדובר בשעת חירום – אתה צודק.
איתן גינזבורג: אני הפעם אעלה את זה להצבעה, כי אחרת זה יגיע בעוד יומיים בלי הדיון הזה.
אלכס קושניר: אבל זה כל הזמן - - -
איתן גינזבורג: שנייה.
איתן גינזבורג: אני אעביר מסר.
איתן גינזבורג: מכיוון שאני יושב-ראש חדש לוועדה הזו, וכולם לומדים את העסק הזה, א', אני אבוא בדברים עם הממשלה כדי שלא יבקשו פטור על כל הצעת חוק, וגם שלא יבואו ברגע האחרון.
איתן גינזבורג: יש דברים בצוק העתים בתקופת המשבר – אני מבין, קורונה – שגם אנחנו רוצים לקדם.
איתן גינזבורג: דברים שהם לא דחופים, בכל הכבוד, שיחכו עוד יומיים וזה יגיע לדיון.
איתן גינזבורג: לא יקרה שום דבר.
איתן גינזבורג: החוק הזה היה יכול להגיע באותה מידה בעוד יומיים.
איתן גינזבורג: אבל לאור העובדה שכבר הניחו אותו וביקשו אותו ואנחנו כבר דנים בו, ניתן את הפטור הזה באופן חד פעמי.
איתן גינזבורג: אני אדבר על זה גם עם מזכירות הממשלה ועם הממשלה עצמה, שלהבא ישתמשו במוסד הפטור בשום שכל ולא בצורה גורפת ככלי עבודה.
איתן גינזבורג: אנחנו לא קבלני ביצוע של הממשלה בהקשרים האלה.
איתן גינזבורג: תודה רבה, גל.
איתן גינזבורג: בבקשה, בועז.
בועז טופורובסקי: לאור המשפטים האחרונים שאמרת – זה פחות או יותר מה שרציתי להגיד – בוא נדאג שאנחנו עומדים מאחורי המשפטים האלה, ואנחנו ניתן לך את הגיבוי כדי שנהיה ועדה רצינית ושיתייחסו אלינו ברצינות.
איתן גינזבורג: גם אני, באינסטינקט הראשון, כשקיבלתי את זה בבוקר, אמרתי אני לא מעלה.
איתן גינזבורג: מעכשיו לעכשיו אני לא מעלה.
איתן גינזבורג: כשעיינתי בהם, הבנתי את המשמעות.
איתן גינזבורג: בסוף, ועדת הכנסת היא בין הוועדות הכי דינמיות בכנסת, יכולים לעלות בה דברים ברגע האחרון, כי זה טבעה של הוועדה הזאת לעומת ועדות אחרות.
איתן גינזבורג: אני קורא לחברי הוועדה להבין את המשמעות של מהות הוועדה הזאת, שהיא לא דומה לוועדות אחרות, שדנות בחוקים.
איתן גינזבורג: פה דנים בפרוצדורה – יש פטור, אין פטור.
איתן גינזבורג: לכן תהיינה פה העלאות ברגע האחרון.
איתן גינזבורג: אנחנו נקפיד שממשלה שמביאה פטורים כאלה, אנחנו נבדוק בדיוק על מה מדובר, רק דברים שמטיבים עם האזרח, דברים שהם דחופים באמת.
בועז טופורובסקי: אם היא יכולה להכין אותנו.
בועז טופורובסקי: זאת אומרת, אם היא יודעת שהיא מצביעה על זה היום, היא יכולה לשלוח לנו.
בועז טופורובסקי: לא בטוח שזה יעלה, אגב, אתה תחליט אם לשלוח לנו.
איתן גינזבורג: בכל מקרה, צריך לזכור שהוועדה הזו לא דנה בגוף החוק, היא דנה רק בפרוצדורה למליאה.
מיקי לוי: זה ברור.
מיקי לוי: נכון, אבל עדיין, הפטור מחובת הנחה היה כלי שעשו בו שימוש במשורה.
איתן גינזבורג: כשדיברת, אמרתי מה אני חושב על הכלי הזה.
איתן גינזבורג: משפט ונצביע.
אלכס קושניר: מה שאמרת, אתה צודק לחלוטין ואנחנו צריכים לקבוע חוקי משחק אל מול הממשלה.
אלכס קושניר: כשחוק לא קשור למשבר, אין טעם להצביע, אין טעם לקדם אותו.
אלכס קושניר: אין טעם לתת לו פטור מחובת הנחה, ולכן אני מצביע נגד.
איתן גינזבורג: אני קיבלתי את מה שאמרת.
איתן גינזבורג: מי בעד מתן פטור להצעת החוק הזאת?
איתן גינזבורג: שישה.
איתן גינזבורג: שלושה.
איתן גינזבורג: בעד מתן פטור מחובת הנחה להצעת החוק – 6
איתן גינזבורג: הפטור.
איתן גינזבורג: אלכס, אתה עדיין צריך התייעצות?
מיקי לוי: אתה רוצה לעשות רביזיה?
איתן גינזבורג: הפטור הוא רק לקריאה ראשונה, חברים.
איתן גינזבורג: הפטור הוא רק לקריאה ראשונה לשלושת החוקים.
איתן גינזבורג: חמש דקות התייעצות סיעתית.
איתן גינזבורג: אתה צריך התייעצות סיעתית?
מיקי לוי: אדוני היושב-ראש, מיקי עשיתי לכם הנחה היום, ויתרתי לכם על הרביזיה, על עוד 25 דקות.
איתן גינזבורג: אני מודה לך.
איתן גינזבורג: בעוד חמש דקות, ב-10:10 מתכנסים שוב להצבעה.
איתן גינזבורג: << נושא >> 4.
איתן גינזבורג: שינויים בהרכב הסיעתי של ועדות הכנסת << נושא >>
איתן גינזבורג: אנחנו חוזרים לדיון.
איתן גינזבורג: אני מבקש להצביע בעד השינויים בהרכב הסיעתי כפי שציינתי קודם.
איתן גינזבורג: אני רק אחדד את נושא העבודה והרווחה, למרות שכבר הכרזתי על זה, אבל אני אגיד לצורך הפרוטוקול.
איתן גינזבורג: שני חברי כנסת מהליכוד – קטי שטרית וטלי פלוסקוב, ושני נציגים נוספים – אחד נציג הרשימה המשותפת ואחד נציג סיעת יש עתיד-תל"ם.
איתן גינזבורג: השמות יעברו אלינו יותר מאוחר.
איתן גינזבורג: מי בעד השינוי בהרכב הסיעתי?
איתן גינזבורג: חמישה.
איתן גינזבורג: אין נמנעים.
אלכס קושניר: אני מבקש רביזיה.
אלכס קושניר: בעד שינוי ההרכב הסיעתי של ועדות הכנסת – 5
אלכס קושניר: נמנעים – אין
איתן גינזבורג: אנחנו אישרנו את השינויים.
איתן גינזבורג: יש רביזיה.
איתן גינזבורג: אנחנו נודיע לכם מתי הדיון בוועדה.
איתן גינזבורג: הישיבה הסתיימה.
איתן גינזבורג: חברי הכנסת, נתבקשתי על ידי יושב-ראש ועדת הכספים, חבר הכנסת גפני - -
מיקי לוי: איפה הוא?
איתן גינזבורג: - - שהסמיך את ידיו של אופיר כץ להיות כאן, בדבר טענת נושא חדש שעלתה בדיוני ועדת הכספים על ידי חבר הכנסת בצלאל סמוטריץ'.
איתן גינזבורג: לכן התכנסנו כאן לדון בנושא החדש, לבחון האם יש נושא חדש או לא, ואז להכריע בנושא.
איתן גינזבורג: חבר הכנסת כץ, בבקשה.
מיכאל מלכיאלי: המבקש, את מי הסמיך?
מיכאל מלכיאלי: הוא לא בא לפה.
איתן גינזבורג: אני אגיד על זה דבר אחד.
איתן גינזבורג: תודה על ההערה.
מיקי לוי: עם כל הכבוד, לא הוא טען לנושא חדש.
מיקי לוי: מה פתאום שיקבל רשות דיבור?
איתן גינזבורג: סליחה.
איתן גינזבורג: חברים, יש תקנון.
איתן גינזבורג: קודם אמרת שאני לא יושב-ראש הוועדה, עכשיו אני יושב-ראש הוועדה, אז תן לי בבקשה לדבר ולנהל את הישיבה.
מיקי לוי: דבר, מישהו מפריע לך?
מיקי לוי: אבל אני שואל, לא הוא טען לנושא חדש.
איתן גינזבורג: אני רוצה לעדכן.
איתן גינזבורג: מרגע שקיבלתי את הבקשה לנושא חדש, בשעה 11:30 הודעתי שבעוד שעתיים, קרי ב-13:30, יתקיים הדיון, כך שהיה לכולם זמן להיערך ולהגיע.
מיקי לוי: תגיד למי הודעת, אדוני היושב-ראש.
איתן גינזבורג: הודיעו לחברי הוועדה.
מיקי לוי: מתי?
מיקי לוי: אני מבקש לדעת.
איתן גינזבורג: אני לא פותח על זה דיון.
איתן גינזבורג: גם לא יכול להיות שכל הערה שלי, מיקי, אתה תעיר.
מיקי לוי: אבל אי אפשר שאתה תגיד וזה יישאר בחלל.
איתן גינזבורג: אני יכול להגיד, וזכותי להגיד דברים.
מיקי לוי: תגיד מה שאתה רוצה אבל אני רוצה תשובות.
איתן גינזבורג: זה מה שאני עושה.
איתן גינזבורג: רק רציתי לומר שנתנו שעתיים התרעה לגבי הישיבה הזאת.
מיקי לוי: לא קיבלתי.
מיקי לוי: אני רוצה לדעת מתי זה יצא, המכתב.
איתן גינזבורג: אופיר כץ, בבקשה לנמק.
מיכאל מלכיאלי: מיקי, זה הגיע במייל.
אופיר כץ: אנחנו דנים בחמש בקשות של חבר הכנסת בצלאל סמוטריץ' בטענה לנושאים חדשים.
מיקי לוי: 12:00 ודקה - -
אופיר כץ: בסעיף 1, פסקאות (6) ו-(7) להגדרה "מעסיק" – זה משהו שאנחנו הכנסנו, שינינו, מ-25 ל-40%.
מיקי לוי: - - לפחות לא צריך לשקר.
מיכל (מיקי) חיימוביץ': לא צריך לצעוק על כל דבר.
מיקי לוי: מיקי, אל תעירי לי, אני לא עובד אצלך.
איתן גינזבורג: מיקי, אני מבקש ממך להפסיק להפריע.
איתן גינזבורג: חבר הכנסת לוי, אני מבקש ממך להפסיק להפריע.
מיכל (מיקי) חיימוביץ': אי אפשר לצעוק על כל דבר.
מיכל (מיקי) חיימוביץ': די.
מיקי לוי: אל תעירי לי.
איתן גינזבורג: חבר הכנסת מיקי לוי, אני מבקש ממך להפסיק עם זה.
אופיר כץ: זה משהו שהוועדה הכניסה דווקא לתוך הסעיף הזה כדי להגדיל את האחוזים, שיותר יהיו זכאים, ולכן אנחנו לא רואים בזה נושא חדש.
איתן גינזבורג: אולי היועץ המשפטי של הוועדה ינמק.
אייל לב ארי: חבר הכנסת כץ, לגבי טענת נושא חדש הראשונה להגדרת "מעסיק", זה שינוי שהוועדה הכניסה, הוא מתוך הצעת החוק, שינוי אחוזי.
אייל לב ארי: לכן אנחנו במקרה הזה לא חושבים שזה נושא חדש.
איתן גינזבורג: חברי הכנסת, מי רוצה להתייחס לבקשה?
איתן גינזבורג: בבקשה, חבר הכנסת לוי.
מיקי לוי: קודם כול, הזימון הוצא בשעה 12:01, כרגע בדקנו, וזה טעם לפגם.
מיקי לוי: יש חברי כנסת שנמצאים מחוץ לבניין, יש חברי כנסת שהיה להם לוח זמנים אחר לעבודה.
מיקי לוי: לכן, הסגנון הזה וסגנון העבודה הזה, אתם רק מכריחים אותנו להבין עם מי אנחנו צריכים לעבוד.
מיקי לוי: הוכחנו לכם שכשרצינו לעבוד כמו שצריך בשיתוף פעולה בוועדת חוקה, יכולנו לקצר דיונים של ארבעה ימים לחצי יום.
מיקי לוי: לחצי יום.
מיקי לוי: והזימון הזה שהוצא ב-12:01, הוא לא - - -
שלמה קרעי: מה זה 12:01?
שלמה קרעי: תגיד 12:00.
מיקי לוי: אבל זה מה שראיתי אצלך.
מיקי לוי: אתה הראית לי, מה לעשות.
מיקי לוי: אני לא חבר ועדה.
מיקי לוי: 12:01, אני רוצה להיות מדויק, אחרת הוא יגיד 12:01.
מיקי לוי: הזימון הזה שהוצא ב-12:01 גורם לכך שאותם חברי כנסת שאינם נמצאים כאן, זה בא להם בהפתעה, פשוט מאוד.
מיקי לוי: ולכן אני חושב שזה חוצפה, זה חציית קווים.
מיקי לוי: לא ככה עובדים.
מיקי לוי: אנחנו מנוסים בבית הזה.
מיקי לוי: יש חיכוכים בין קואליציה לאופוזיציה, אבל זוהי קואליציה דורסנית, אין לה שום עכבות.
מיקי לוי: אתם רק יכולים להתבייש בסגנון העבודה הזה, פשוט להתבייש, ולכן אני אומר לכם שזו חוצפה שאין כדוגמתה.
מיקי לוי: הכנסנו שינויים בגוף החוק ולכן אנחנו מבקשים דיון מחדש על כל החוק.
מיקי לוי: על כל החוק אנחנו מבקשים דיון מחדש כי אנחנו רוצים למשל להפוך את מצב התשלומים.
מיקי לוי: לא יכול שהחוק הזה יבוא ויגיד שמשלמים מעט כסף לאלה שחזרו במרס, ויותר כסף לאלה שחזרו ביוני.
מיקי לוי: בנוסף לכך, היה ראוי למשל שיהיה תשלום דיפרנציאלי, כפי שגם חבר הכנסת קרעי המליץ, ואז היינו מוודאים שאותם עובדים חלשים במשק יחזרו לעבודה.
מיקי לוי: מה יעשה מעסיק?
מיקי לוי: מכיוון שזה לא דיפרנציאלי, ייפטר מאותם עובדים חלשים, הם לא יחזרו לעבודה, זה ברור לכם.
מיקי לוי: הם לא יחזרו לעבודה.
מיקי לוי: ולכן, היה ראוי – גם בגלל שאין כאן חברי כנסת מהאופוזיציה – היה ראוי שנדון בזה מחדש.
אופיר כץ: בואו נדון בזה עוד שלוש, ארבע פעמים.
אופיר כץ: ניקח את הזמן, האנשים בחוץ לא צריכים את הכסף הזה.
מיקי לוי: אופיר, אל תפריע לי.
אופיר כץ: די, תעשה הפרדה.
אופיר כץ: אנחנו במצב חירום, אנשים זקוקים לכסף הזה.
מיקי לוי: אין לי בעיה.
מיקי לוי: אמרתי לך שאני בעד החוק.
אופיר כץ: די, תפסיק עם זה.
אופיר כץ: חוק נורבגי, תעשה מה שאתה רוצה.
מיקי לוי: אל תעשה רוח.
אופיר כץ: פה אנשים צריכים כסף.
אופיר כץ: די.
אופיר כץ: תפסיקו לתקוע אותו.
מיקי לוי: אני בעד החוק, אבל החוק הזה לא אפוי.
אופיר כץ: איך אתה בעד אם אתה רק תוקע אותו כל הזמן?
מיקי לוי: החוק הזה לא אפוי.
אופיר כץ: אתה רק תוקע אותו.
מיקי לוי: אין לך הבנה.
אופיר כץ: אנשים צריכים את הכסף.
אופיר כץ: אני, אין לי הבנה.
אופיר כץ: יש לי הבנה אחת, שאנשים בחוץ צריכים את הכסף.
איתן גינזבורג: תודה, חבר הכנסת כץ.
איתן גינזבורג: תודה, חבר הכנסת לוי.
מיקי לוי: אין לך הבנה - - -
אופיר כץ: תפסיק להגיד מה הציבור צריך, ואתה מתעלם מזה.
מיקי לוי: אני בעד, אבל עם שינויים - -
אופיר כץ: בעד, אז בוא ניתן להם את זה כבר.
מיקי לוי: - - ולא בצורה הזאת.
מיקי לוי: עם שינויים.
אופיר כץ: עשינו שינויים.
מיקי לוי: אבל ראיתי איך הוא עשה שינויים.
מיקי לוי: עשה ממך אבק - - -
איתן גינזבורג: חבר הכנסת אופיר כץ, תודה.
איתן גינזבורג: חבר הכנסת מיקי לוי.
איתן גינזבורג: די.
אופיר כץ: אתה כאילו עכשיו באופוזיציה-קואליציה, את מי זה מעניין עכשיו?
אופיר כץ: תן לאנשים את הכסף.
מיקי לוי: הבנתי אותך.
מיקי לוי: שתוק.
אופיר כץ: תפסיק למנוע מאנשים לקבל את הכסף.
איתן גינזבורג: אני משתיק אותו אבל אתה פשוט לא מקשיב.
איתן גינזבורג: השתקתי אותו אבל אני גם לא אתן לך להתבטא בצורה כזאת לחברי כנסת.
מיקי לוי: תגיש תלונה.
איתן גינזבורג: ואם אתה לא רוצה - - -
מיקי לוי: תגיש תלונה לאתיקה, אל תאיים עליי.
איתן גינזבורג: שמעתי אותך.
איתן גינזבורג: ואם אתה רוצה לקבל את זכות הדיבור בלי שיפריעו לך, אל תגיב לו.
איתן גינזבורג: קריאת ביניים זה בסדר, לא צריך להתחיל לנהל דו-שיח.
מיקי לוי: אבל הוא הפריע לי.
איתן גינזבורג: אז הוא הפריע, אתה לא צריך להגיב לו.
איתן גינזבורג: אני מנהל את הישיבה.
איתן גינזבורג: אז אני אפסיק את ההפרעה שלו ואתה תפסיק לדבר.
מיקי לוי: לא ראיתי שהפסקת.
איתן גינזבורג: ברגע שאתה מתחיל להתווכח איתו, הלך עלינו.
מיקי לוי: אתמול היה אירוע מאוד מאוד קשה, שחסם את כל האפשרויות להכניס איזשהם שינויים – חיוביים, לא שינויים שעולים בכסף, לא שינויים שמשנים את מהות החוק הזה – שינויים בהסכמה שהיו יכולים להביא להצבעה ולביטול כל הרביזיות, לעשות את זה הרבה יותר עדין, ככה היינו רגילים לעבוד.
מיקי לוי: יכולת לבדוק בוועדת חוקה, בחלק מהנושא היית נוכח, איך עבדנו בשיתוף פעולה בוועדת החוקה.
מיקי לוי: הגיע השר כץ, ואתם חברי הכנסת מהקואליציה, ביטל אתכם לחלוטין למרות שהסכמתם איתנו על שינויים מהותיים שלא עלו כסף בחוק הזה.
מיקי לוי: הוא אמר אני לא שואל אותך, אתה חתום על הסכם קואליציוני.
מיקי לוי: כולכם שתקתם כמו דגים, טחן אתכם עד אבק – עד אבק טחן אתכם.
מיכאל מלכיאלי: לא שתקו.
מיקי לוי: ולכן, כשאתם נטחנים עד אבק ועולבים בכם, לפחות תבואו תגידו: ואללה, יש צדק בשינויים שמבקשים כאן, הם לא עולים כסף, הם לטובת הציבור, הם לא לטובתנו האישית, אבל אתם שתקתם כמו דגים.
מיקי לוי: כמו דגים.
מיקי לוי: סליחה, היה חבר כנסת אחד שהעז להגיד כמה מילים, חבר הכנסת ברקת, אני מתנצל.
מיקי לוי: אני אומר לכם, זאת קואליציה דורסנית.
מיקי לוי: אתם מכריחים אותנו להתנהג אחרת ולהתנהל אחרת, ואם חשבנו שזה חוק חשוב, אני הגשתי רק 15 הסתייגויות מהותיות, יכולתי להגיש 3,000 אם הייתי יודע שאתם הולכים לכיוון הזה אבל חשבתי שהחוק חשוב.
מיקי לוי: חשבתי שבשינויים כאלה או אחרים אנחנו נזרים כסף כדי להחזיר עובדים למעגל התעסוקה.
מיקי לוי: אבל מה אתם עושים?
מיקי לוי: לא מקבלים שום דבר, דורסים אותנו לחלוטין, מתנהגים בצורה נוראית.
מיקי לוי: גם השר כץ גרם לכם כנראה להתנהג בצורה הזאת, וככה זה נראה.
מיקי לוי: אם אתם חושבים שאתם יכולים להמשיך כך בלי שאנחנו נבוא לידי ביטוי, אתם טועים.
איתן גינזבורג: אדוני היועץ המשפטי לוועדה, אני מבקש אם תוכל לפרט על כל אחד מהסעיפים כדי שנוכל לקבל תמונה מלאה ולא אמירה כללית - כל אחד מהסעיפים שאותם העלה חבר הכנסת סמוטריץ', מ-1 עד 5, תסביר לנו מדוע הם אינם נושאים חדשים או שהם כן נושאים חדשים.
אייל לב ארי: סעיף 2(2), דובר על תוספת פסקה - - - מעסיק זכאי למענק, והתווסף נושא הדיווח לביטוח הלאומי על תיק ניכויים.
אייל לב ארי: התוספת הזאת היא אומנם תוספת של משרד האוצר אך היא נבעה בין היתר מהבקשה של חברי הוועדה להוריד מהחרגת עובד זכאי "חבר באגודה שיתופית", אם הוא אכן עובד של האגודה.
עוזי דיין: כמה בערך, באחוזיות?
אייל לב ארי: זה נתון שלא ידוע.
איתן גינזבורג: סעיף 5(ב)(1).
מיקי לוי: עוזי, אין תשובות.
מיקי לוי: לא כדאי לך לשאול.
רם שפע: אדוני היועץ המשפטי, אתה יכול להסביר בשתי מילים את הסעיף האחרון שהצגת, לגבי האגודות השיתופיות?
אייל לב ארי: חלק מהתנאים להיות עובד זכאי בהצעת החוק – לפני התיקונים שלה – קבעו גם מי לא ייחשב עובד זכאי, בין היתר גם מי שהוא חבר באגודה שיתופית.
אייל לב ארי: לגבי העניין הזה, חברי הוועדה ביקשו כן להרחיב את הנושא הזה, כך שבעצם חבר אגודה שיתופית שהוא עובד של האגודה השיתופית, כן ייחשב - - -
שלמה קרעי: לא, שהוא עובד מחוץ לאגודה השיתופית.
קריאה: אם חבר קיבוץ עובד בקיבוץ - - -
איתן גינזבורג: חברים, אל תפריעו ליועץ המשפטי.
אייל לב ארי: הוא יכול להיכנס למצבת העובדים אבל כדי שהוא ייחשב עובד זכאי לצורך חישוב המענק, הוא צריך בעצם להתווסף.
שלמה קרעי: זה רק אם הוא עובד מחוץ לאגודה השיתופית.
שלמה קרעי: מי שעובד בתוך האגודה השיתופית, הם לא אישרו את זה.
מיקי לוי: לא, כי הוא משלם להם ביטוח לאומי ומס הכנסה גלובלי.
רם שפע: וזה עדיין עוול, אבל בסדר, נתקן את זה בהמשך הדרך.
איתן גינזבורג: סעיף 5(ב)(11).
אייל לב ארי: 5(ב)(11), זאת הייתה בקשה של משרד האוצר בנושא הבקשות למענק, החלק של הצהרת המעסיק.
אייל לב ארי: משרד האוצר ביקשו - להבנתי, כדי שתהליך בדיקת הבקשה יהיה מהיר יחסית, ככל שמעסיק משתמש בחברה לחילול שכר, תהיה אפשרות להעביר את המידעים בין החברה לבין מנהל שירות התעסוקה, שהוא אמור לדון באישור הבקשות או בדחיית הבקשות.
איתן גינזבורג: לדעתכם זה לא נושא חדש.
אייל לב ארי: זה לא נושא חדש.
אייל לב ארי: הוא נמצא בתוך נושא הבקשה למענק, הוא מתווסף.
אייל לב ארי: סעיף 11, התוספת מונה את סמכויות ועדת הערר, מה שלא היה קיים קודם, לכן גם לא נושא חדש.
אייל לב ארי: סעיף 12 דן בנושא קבלת מידע ושמירתו.
איתן גינזבורג: גם 12(ה)(2).
אייל לב ארי: כן.
אייל לב ארי: הוא נבלע אבל הוא גם נושא ספציפי פה בכל מקרה.
אייל לב ארי: גם התיקונים בסעיף 12 הכללי הם בעיקר תיקונים נוסחיים.
אייל לב ארי: בסעיף 12(ה)(2) הם לא נוסחיים, כמו שהם באים לחדד את פרק הזמן שבו יישמר המידע וגם הם יכולים להיות תיקונים שנוגעים להצעת החוק ולא נושא חדש.
איתן גינזבורג: עוזי דיין, בבקשה.
עוזי דיין: אנחנו נמצאים בתקופה משמעותית, ולכן טענת נושא חדש – משום שהרבה אנשים מחכים – טענת נושא חדש צריכה להיות ברורה, חדה, ולא להיות על חשבון הציבור.
עוזי דיין: למיטב הבנתי, אין פה שינוי מהותי בחוק, וכל מה שנעשה, נעשה בעצם לטובת האנשים שאמורים לקבל פיצוי מסוים מהחוק הזה.
עוזי דיין: בפרט, מיקי לוי, לא הבנתי איזה ראיות אתה מביא לשינוי, חוץ מזה שהקואליציה דורסנית ושלא נחמדים - - -
מיקי לוי: כנראה שלא הקשבת, עוזי.
איתן גינזבורג: לא להפריע לו.
איתן גינזבורג: עכשיו זכות הדיבור שלו.
מיקי לוי: הוא פנה אליי.
איתן גינזבורג: לא, הוא לא פנה אליך.
מיקי לוי: הוא הזכיר את שמי.
איתן גינזבורג: גם אם הוא הזכיר את שמך, אל תפריע לו.
מיקי לוי: הוא ציין את שמי.
איתן גינזבורג: אז מה אם הוא ציין את שמך.
עוזי דיין: צריכה להיות הוכחה, ראיות, למה זה שינוי מהותי, ולא אמירות כלליות.
עוזי דיין: דבר אחרון, אם אני מבין נכון, הרי מחכים לזה הרבה אנשים.
עוזי דיין: אם אנחנו לא נהיה יעילים, אפקטיביים, ואם נקבל עכשיו שזה נושא חדש ונחזיר את זה עוד פעם למבחנה הזאת, אנחנו יוצרים כעין תקדים אפילו בעבודה שלנו, שכדאי עכשיו כל דבר להחזיר.
עוזי דיין: נוסיף בסוף שזו גם עמדת היועץ המשפטי, למרות שאתם מכירים שאני לא חושב שדברים כאלה צריכים להיות מוחלטים על ידי ייעוץ משפטי, אבל כיוון שזאת גם עמדתו, אני לא רואה סיבה אלא לדחות את טענת נושא חדש ולהחזיר את זה לוועדה.
איתן גינזבורג: רם בן ברק, בבקשה.
רם בן ברק: אני גם לא חושב שיש מקום לנושא חדש בתקופת הזמן הזאת ונכון לעכשיו, הרי כולנו רוצים בסופו של דבר שהכסף יעבור למי שצריך והכלכלה איכשהו תתחיל לעבוד, אבל יש משהו שהוא לא בסדר בכל הדיון הזה.
רם בן ברק: הרי היה דיון בוועדת הכספים, שלושה ימים של דיונים – גם אופיר היה שם – דיונים מאוד מאוד פרודוקטיביים וענייניים, ושמענו הרבה מאוד אנשים שאינם קשורים לכאן, שנמצאים בחוץ, גורמים שמעסיקים עובדים אחרים, ונעשו שינויים שהם שינויים נכונים.